Након завршетка Рата на Косову и Метохији 1998–99, мисија Уједињених нација УНМИК, основана Резолуцијом Савета безбедности ОУН 1244, преузела је формалну контролу над српском аутономном покрајином Косово и Метохија. У покрајини је живело 194.190 Срба (9,9% укупног становништва), према последњем југословенском попису становништва 1991. Током и после рата, многи од њих су постали избеглице и интерно расељена лица; процене кажу да се око трећине иселило у регион Централне Србије.